CELEX: 62015CN0218
Language: el
Date: 2015-05-11 00:00:00
Title: Υπόθεση C-218/15: Αίτηση προδικαστικής αποφάσεως την οποία υπέβαλε το Tribunale ordinario di Campobasso (Ιταλία) στις 11 Μαΐου 2015 — Ποινική διαδικασία κατά Gianpaolo Paoletti κ.λπ.

10.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/5
            
         Αίτηση προδικαστικής αποφάσεως την οποία υπέβαλε το Tribunale ordinario di Campobasso (Ιταλία) στις 11 Μαΐου 2015 — Ποινική διαδικασία κατά Gianpaolo Paoletti κ.λπ.
   (Υπόθεση C-218/15)
   (2015/C 262/06)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale ordinario di Campobasso
   
      Ποινική διαδικασία ενώπιον του αιτούντος δικαστηρίου κατά
   
   Gianpaolo Paoletti, Umberto Castaldi, Domenico Faricelli, Antonio Angelucci, Mauro Angelucci, Antonio D’Ovidio, Camillo Volpe, Alfredo Viali, Giampaolo Canzano, Raffaele Di Giovanni και Antonio Della Valle
   
      Προδικαστικά ερωτήματα
   
   
               1)
            
            
               Πρέπει το άρθρο 7 ΕΣΔΑ, το άρθρο 49 του Χάρτη των Θεμελιωδών Δικαιωμάτων της Ευρωπαϊκής Ένωσης, ο οποίος διακηρύχθηκε στη Νίκαια στις 7 Δεκεμβρίου 2000, και το άρθρο 6 [ΣΕΕ] να ερμηνευθούν υπό την έννοια ότι η προσχώρηση της Ρουμανίας στην Ευρωπαϊκή Ένωση, η οποία πραγματοποιήθηκε την 1η Ιανουαρίου 2007, έχει ως αποτέλεσμα την κατάργηση του εγκλήματος που προβλέπεται και τιμωρείται από το άρθρο 12 του νομοθετικού διατάγματος 286/1998 (ενοποιημένο κείμενο [περί μεταναστεύσεως]) όσον αφορά τη διευκόλυνση της μεταναστεύσεως και της παραμονής Ρουμάνων υπηκόων στην Ιταλία;
            
         
               2)
            
            
               Πρέπει τα προαναφερθέντα άρθρα να ερμηνευθούν υπό την έννοια ότι το κράτος μέλος δεν δύναται να εφαρμόσει την αρχή της αναδρομικότητας του ηπιότερου νόμου (αναδρομικότητα in mitius) έναντι προσώπων που, πριν από την 1η Ιανουαρίου 2007 (ή άλλη μεταγενέστερη ημερομηνία κατά την οποία τέθηκε σε πλήρη ισχύ η Συνθήκη), ημερομηνία θέσεως σε ισχύ της προσχωρήσεως της Ρουμανίας στην Ευρωπαϊκή Ένωση, παρέβησαν το άρθρο 12 του νομοθετικού διατάγματος 286/1998 (ενοποιημένο κείμενο [περί μεταναστεύσεως]) επειδή διευκόλυναν τη μετανάστευση Ρουμάνων υπηκόων, η οποία πλέον, από την 1η Ιανουαρίου 2007, δεν αποτελεί αξιόποινη πράξη;